रावण की आज्ञा पाकर राक्षसों ने बहुत-सा कपड़ा लाकर हनुमान जी की पूंछ में लपेटा और उस पर घी-तेल आदि छिड़ककर उसमें आग लगा दी| आग लगते ही हनुमान जी ने हुंकार भरी और बंधन तोड़ डाले| उन्होंने एक छलांग लगाई और महल के परकोटे पर जा बैठे| जलती पूंछ से हनुमान जी ने रावण के महल में आग लगा दी। फिर हनुमान जी ने एक से दूसरे मकानों पर कूदकर लंकापुरी को आग की भेंट करना शुरू कर दिया| सारा नगर धू-धूकर जलने लगा| लंकावासी बदहवासी से इधर-उधर भागने लगे| थोड़ी ही देर में पूरी लंका जलकर नष्ट हो गई| हनुमान जी ने केवल विभीषण का घर छोड़ दिया, उसे नहीं जलाया था| फिर हनुमान जी छलांग लगाकर वापस सागर की और वह चले और एक डुबकी मारकर अपनी पूंछ की आग बुझा दी|